భువనేశ్వర్: ఉపాధ్యాయుల దినోత్సవం సందర్భంగా  ప్రభుత్వ పాఠశాలల విద్యార్థులకు ఒడిశా ప్రభుత్వం తీపి కబురు అందించింది. విద్యార్థులందరికీ ప్రభుత్వం ఉచిత యూనిఫాం అందజేస్తుందని, అలాగే తొమ్మిదో తరగతి విద్యార్థులకు ఉచిత సైకిళ్లు ఇస్తామని ఒడిశా ముఖ్యమంత్రి నవీన్ పట్నాయక్ మంగళవారంనాడు ప్రకటించారు. గతంలో పేదరికపు రేఖకు దిగువన ఉన్న కుటుంబాలకు చెందిన విద్యార్థులకే ఉచిత యూనిఫాం సౌకర్యం ఉండేదని, ఇప్పుడు ఏపీఎల్ కుటుంబాలకూ ఆ సౌకర్యం విస్తరిస్తున్నామన్నారు. పదో తరగతి విద్యార్థులకు మాత్రమే పరిమితమైన ఉచిత సైకిళ్లు ఇప్పుడు తొమ్మిదో తరగతి విద్యార్థులకూ వర్తింపజేయాలని నిర్ణయించనట్టు సీఎం తెలిపారు. రాష్ట్రంలో విద్యాప్రమాణాల పెరుగుదలకు ప్రభుత్వం ఎన్నో చర్యలు తీసుకుంటోందని, గత వారం టీచర్ల కోసం గ్రాంట్-ఇన్-ఎయిడ్ సిస్టం అమల్లోకి తీసుకువచ్చామని, ఇందువల్ల 40 వేల మంది టీచర్లకు లబ్ధి చేకూరుతుందని ఆయన చెప్పారు. సర్వేపల్లి రాథాకృష్ణన్ జయంతి సందర్భంగా ఆయనకు నివాళులర్పించిన పట్నాయక్...విద్యారంగంలో అందించిన సేవలకు గాను 100 మంది టీచర్లను సన్మానించారు. ఒక్కొక్కరికి రూ.25,000 చెక్కులను బహూకరించారు.
bhuvaneshwar: upaadhyaayula dinotsavam sandarbhamgaa  prabhutva paatasaalala vidyaarthulaku odisa prabhutvam teepi kaburu andinchindi. vidyaarthulandarikii prabhutvam uchita unifam andajestundani, alaage tommido taragati vidyaarthulaku uchita saikillu istamani odisa mukhyamantri naveen patnayak mangalavaaramnaadu prakatinchaaru. gatamlo paedarikapu rekhaku diguvana unna kutumbaalaku chendina vidyaarthulake uchita unifam soukaryam undedani, ippudu apl kutumbaalakuu aa soukaryam vistaristunnamanna. padho taragati vidyaarthulaku matrame parimitamaina uchita saikillu ippudu tommido taragati vidyaarthulakuu vartimpajeyaalani nirnayinchanattu cm telipaaru. rashtramlo vidyaapramaanaala perugudalaku prabhutvam enno charyalu teesukuntondani, gatha vaaram teacherla kosam grant-in-aid sistam amalloki teesukuvacchaamani, induvalla 40 vela mandi teacherlaku labdhi chekurutundani aayana cheppaaru. sarvepalli rathakrishnan jayanti sandarbhamgaa aayanaku nivaalularpinchina patnayak...vidyaarangamlo andinchina sevalaku gaanu 100 mandi teacherlanu sanmaaninchaaru. okkokkariki roo.25,000 chekkulanu bahuukarinchaaru.